kardosdrur/scandi-wiki huggingface dataset:
Traventhal

Traventhal er en by og en kommune i det nordlige Tyskland, beliggende i Amt Trave-Land under Kreis Segeberg. Kreis Segeberg ligger i den sydøstlige del af delstaten Slesvig-Holsten.

Geografi 
Traventhal ligger omkring 5 km syd for Bad Segeberg ved floden Trave. Mod vest går motorvejen A 21 fra Bad Segeberg mod Bad Oldesloe og mod nord går Bundesstraße B 206 fra Bad Segeberg mod Lübeck.

Eksterne kilder/henvisninger 

 Kommunens websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Segeberg
Vildbjerg Kirke

Vildbjerg Kirke ligger i Vildbjerg, Vildbjerg Sogn i Herning Kommune (Viborg Stift).

Bygningen 
Kirken er i stor udstrækning bygget af materialer fra en tidligere romansk kirke i kvadersten. Det 28 m høje tårn har et ottekantet spir.

Historie 
Vildbjerg Kirke blev i sin nuværende udformning opført i 1905, hvor den erstattede en ældre kirke, der med stigende befolkningsgrundlag var blevet for lille. Den oprindelige kirke, der lå på samme sted, stammede fra 1100-tallet. Fra den gamle kirke har man genbrugt mange af byggematerialerne, lige som man har beholdt alterbordet i form af en granitplade på en stensokkel. Af andet inventar fra den gamle kirke kan nævnes døbefonten, prædikestolen fra 1603 og to bronzestager fra 1637. Kirken er løbende restaureret, men gennemgik en større forbedringsproces i 1995 med blandt andet anlæggelse af nyt gulv og gulvvarme samt renovering af prædikestolen og alteret. Orglet er fra 1997 og har 17 stemmer.

Referencer

Eksterne henvisninger 
 Vildbjerg Kirke hos KortTilKirken.dk

Kirker i Herning Kommune
Kirker i Viborg Stift
Kirke
Leïla Slimani

Leïla Slimani, (født 3. oktober 1981 i Rabat, Marokko), er en franko-marokkansk journalist og forfatter.

Biografi 
Hun er født i Rabat med en fransk-algiersk mor og en marokkansk far. Hun gik på det franske gymnasium i Rabat, da hun er vokset op i en fransktalende familie. Hendes far, Othman Slimani, er bankmand og hendes mor er ØNH-læge, af halvt alsacisk og halvt algiersk afstamning.

I 1999 rejste hun til Paris for at studere og hun tog eksamen fra Institut d'études politiques de Paris. Hun forsøgte sig som skuespiller ved at tage et kursus hos Cours Florent, men besluttede sig for at færdiggøre sine studier ved ESCP Europe ved at uddanne sig indenfor medier og journalistik. Det var her hun mødte redaktionschefen ved L'Express Christophe Barbier, der tilbød hende ansættelse som praktikant.

Efter praktikken blev hun ansat på magasinet Jeune Afrique i 2008 hvor hun beskæftigede sig med emner, der havde relation til Nordafrika.

I 2014, udgav hun sin første roman på forlaget Gallimard, Dans le jardin de l'ogre. Bogens emne - kvindelig sexafhængighed) - og sprogstil blev bemærket af
kritikerne. Bogen blev udvalgt til litteraturprisen Prix de Flore i 2014.

Hendes anden roman Chanson douce (da: Vuggesang) gjorde, at hun fik Goncourtprisen i 2016.

Værker 
 La Baie de Dakhla : itinérance enchantée entre mer et désert, Malika Éditions, Casablanca, 2013, .
 Dans le jardin de l’ogre, éditions Gallimard, Collection Blanche, 2014, .
 Chanson douce, éditions Gallimard, Collection Blanche, 2016, .

Kilder 

Forfattere fra Marokko
Goncourtpris-modtagere
Journalister fra Marokko
Roh Tae-woo

Roh Tae-woo (født den 4. december 1932 i Taikyū (Daegu) i Japansk Korea, død 26. oktober 2021) var Sydkoreas 6. præsident 1988–1993, på overgangen mellem diktatur og demokrati.

Roh var en af de militærfolk, som støttede militærkuppet, som bragte Chun Doo-hwan til magten i 1979. Chun belønnede Roh med en plads i sin regering. I 1987 udså Chun Roh til sin efterfølger, hvilket udløste store demonstrationer for demokrati i de store byer. Roh måtte love at sikre vidtgående demokratiske reformer og valg. I valget vandt Roh over Kim Young-sam og Kim Dae-jung, som splittede oppositionen mellem sig (begge blev senere præsidenter). De demokratiske reformer fortsatte, og ved det følgende valg overtog Kim Young-sam som første demokratisk valgte præsident uden en fortid i tidligere militærregeringer.

I 1988 ledede Roh arbejdet med OL i Seoul 1988.

I 1993 blev afholdt en retssag mod Chun Doo-hwan og Roh Tae-woo for deres indblanding i militærkuppet 1979 og henrettelser af oppositionelle og korruption under deres år ved magten. Roh blev dømt til 22½ års fængsel, men han blev benådet i 1998 af Kim Dae-jung som et led i dennes forsoningspolitik.

Litteratur 
 Andrew C. Nahm og James E. Hoare: Historical dictionary of the Republic of Korea; Scarecrow Press, Lanham, MD 2004;

Referencer 

Sydkoreas præsidenter
Chun Doo-hwan

Chun Doo-hwan (født 18. januar 1931 i Hapcheon i Japansk Korea, død 23. november 2021) var en sydkoreansk militærperson og politiker. Han var landets leder mellem 1979 og 1988 og præsident fra 1980.

Han tilhørte en gruppe militærpersoner, som greb magten i Sydkorea efter mordet på landets autoritære leder Park Chung-hee 1979. Efter en intern magtstrid blev Chun snart enehersker. I 1980 tiltrådte han embedet som præsident, opløste nationalforsamlingen og indførte krigslove. Opløb i Kwangju blev slået ned med stor brutalitet, da næsten 1.200 studenter blev dræbt eller forsvandt efter, at militærpolitiet havde stormet byen. Blandt de oppositionelle politikere, som dømtes til døden, var den senere præsident og Nobelprismodtageren Kim Dae-jung, som imidlertid benådedes efter amerikansk indgriben. Som præsident fortsatte Chun på den indledte vej og beskyttede en markedsøkonomisk linje og gode relationer til Japan samtidig med, at han som militær diktator udøvede et stærkt centraliseret styre men så også Sydkoreas økonomi vokse efter omfattende liberaliseringer. Efter gentagne protester mod hans autoritære regime og trussel om, at de Olympiske Lege, som Sydkorea skulle være vært for, ville blive indstillet, trådte han frivilligt tilbage fra præsidentposten i 1988 og efterfulgtes af sin støtte, Roh Tae-woo. Han dømtes i 1996 til døden for at have beordret henrettelser af oppositionelle, men benådedes ved Kim Dae-jungs indgriben.

Litteratur 
 Andrew C. Nahm og James E. Hoare: Historical dictionary of the Republic of Korea; Scarecrow Press, Lanham, MD 2004; 

Sydkoreas præsidenter
Molins model

Molin-modellen er en model, udarbejdet af den svenske politolog Björn Molin Den er udarbejdet med henblik på at forklare politiske partiers adfærd. Modellen beskriver politik i tre perspektiver:
 Det taktiske perspektiv
 Interesseperspektivet
 Problemløsningsperspektivet

Det taktiske perspektiv opdeles i modellen i to undergrupper: En opinionsfaktor, som både handler om at opnå størst mulig popularitet og om at fremstå troværdigt blandt vælgerne, samt et parlamentarisk perspektiv, som handler om at opnå størst mulig indflydelse i parlamentet.
Interesseperspektivet udgøres af partiets ideologiske mål og værdigrundlag, samt hensyntagen til kernevælgerne og eventuelle støtteorganisationer. Problemløsningsperspektivet angiver partiets strategi for at inddrage saglige hensyn i politikformuleringen.

Modellen omfatter i sin oprindelige udformning ikke "personfaktoren", dvs. politikernes personlige troværdighed, sympatier og antipatier. Dette aspekt er imidlertid inddraget i nogle udgaver af modellen, som forefindes i mange forskellige versioner i bøger og på internettet

Noter

Litteratur 
 Andersen, Jørgen Goul (2006):Politik og samfund i forandring, bind 2, revideret udgave, Columbus, 
 Kristiansen, Anders H. (2008):SamfNU, Systime

Politik
Politologi
Yun Bo-seon

Yun Bo-seon (født 26. august 1897 i Asan, død 18. juli 1990 i Seoul) var en sydkoreansk aktivist og politiker.

Yun var brorsøn til den nationalistiske aktivist Yun Chi-ho og studerede i Skotland, men vendte i 1932 tilbage til Korea, som da var en japansk koloni. Efter befrielsen var han borgmester i Seoul fra 1948 til 1949. Efter Syngman Rhees afgang blev han Sydkoreas præsident i 1960, men måtte træde tilbage til fordel for Park Chung-hee i 1962. Han var oppositionspartiets leder fra 1963.

Litteratur 
 Andrew C. Nahm og James E. Hoare: Historical dictionary of the Republic of Korea; Scarecrow Press, Lanham, MD 2004; 

Sydkoreas præsidenter
Team Virtu Cycling Women

Team Virtu Cycling Women (før Team VéloCONCEPT Women og Team BMS BIRN) var et UCI Women's World Tour Team cykelhold fra Danmark, grundlagt i 2015. I november 2016 blev det annonceret, at Bjarne Riis og Lars Seier (Riis-Seier Project) overtog kvindeholdet BMS BIRN og herreholdet Team Trefor-Blue Water. Det nye navn for 2017 sæsonen blev Team VéloCONCEPT for begge hold. I juni 2017 blev den danskfødte cykelrytter Linda Villumsen en del af holdet. Hun blev verdensmester i enkeltstart i 2015. Den 11. september 2017 skiftede holdet navn fra Team VéloCONCEPT Women til Team Virtu Cycling Women. Det skete i forbindelse med at en ny ejer, Jan Bech Andersen, havde købt en tredjedel af aktierne i firmaet.

Store resultater 
2016
1. plads i klassementet i Tour de Feminin-O cenu Českého Švýcarska, Cecilie Uttrup Ludwig
1. plads 1. & 5. etape, Cecilie Uttrup Ludwig
1. plads i  bjergklassifikationen Ladies Tour of Norway, Cecilie Uttrup Ludwig

Nationale mesterskaber 
2016
 Danmark - enkeltastart, Cecilie Uttrup Ludwig
 Danmark - enkeltstart for juniorer, Simone Eg

Holdet

2019

Sejre

2018

Sejre

2017

Sejre

2016

Se også

Referencer

Eksterne henvisninger 
 

Cykelhold for kvinder
Ophørte cykelhold fra Danmark
Thorvald Astrup

Thorvald Astrup (født 18. maj 1876 i Oslo, død 12. august 1940 samme sted) var en norsk arkitekt, der især stod for en række norske industribygninger. Han var søn af grosserer Harald Astrup (1831–1914) og bror til den opdagelsesrejsende Eivind Astrup.

Thorvald Astrup uddannede sig til arkitekt på Christiania Tekniske Skole fra 1891 til 1892. Derefter gik han på Kunst- og håndverksskolen i Oslo fra 1892 til 1893. Fra 1896 til 1897 studerede han på Technische Hochschule Charlottenburg i Berlin.

Fra 1899 praktiserede han som arkitekt i Oslo. Astrup blev tidligt knyttet til industrien som arkitektkonsulent, og fik her en række opgavet med udformning af større kraft- og transformatorstationer, fabriks- og dæmningsbyggerier. I de monumentale byggerier som udviklingen af storindustrien førte med sig, benyttede han både nyklassicistisk stil og funktionalismens virkemidler.

Astrup tegnede mange industribygninger, blandt andet Tysso I (1906), Svelgfoss II (1909–1913), Bjølvo kraftverk (1915) og Såheim kraftstasjon i Rjukan, sammen med Olaf Nordhagen (1916). Adminiet i Rjukan blev tegnet af Thorvald Astrup for Norsk Hydro-Elektrisk Kvælstofaktieselskab i 1908.

Astrup er begravet i et familiegravsted på Vår Frelsers gravlund i Oslo.

Udvalgte værker 
 Rånåsfoss kraftstasjon i Rånåsfoss, Norge, bygget i perioden 1917-1922.
 Margarinfabrikken i Oslo, bygget i perioden 1926-1927.
 Soria Moria kino i Oslo, bygget i 1928.
 Oslo kringkaster, Lambertseter. Bygget 1928-1929.
 Vannstoffabrikken i Vemork, 1928-1933, nedrevet 1977.

Noter

Eksterne henvisninger 

 Thorvald Astrup i Store norske leksikon
 Thorvald Astrup i Norsk biografisk leksikon
 Thorvald Astrup i arkitekturhistorie.no

Arkitekter fra Norge
Personer fra Oslo
Jan Piotr Sapieha

Jan Piotr Sapieha (; født 1569 i Bychaŭ, Storfyrstendømmet Litauen (nu i Mahiljow voblast, Hviderusland), død 15. juni 1611 i Moskva) var en polsk-litauisk adelsmand (Szlachta), general, politiker, diplomat, guvernør i Usvjatskij rajon, medlem af sejm og en dygtig leder af de polske tropper udstationeret i Kreml i Moskva.

Sapieha var militær kommandant for de polsk-litauiske styrker i den polsk-svenske krig i 1600–11, hvor han bragte et privat regiment af 100 kosakker, og befalede højrefløjen, der bestod af 400 kongelige husarer og 700 beredne kosakker, fra den polske hær under slaget ved Kirkholm i 1605. Han deltog også i den polsk-moskovitiske krig i 1605-1618, hvor han stod i spidsen for den mislykkede belejringen af Troitse-Sergijeva lavra i 1608 og kæmpede senere mod de anti-polske moskovitiske styrker i nærheden af Moskva, ledet af Prokopij Ljapunov. Han døde pludseligt den 15. oktober under belejringen af Kreml.

Sapieha er kendt for sin hensynsløshed over for de russiske folkeslag, han fik øgenavnet Pan Hétman, der ordret betyder hr general.

Referencer

Eksterne henvisninger 

Personer knyttet til de urolige tider
Adel fra Polen
Personer i 1500-tallet
Personer i 1600-tallet
Sapieha-slægten
Gli angeli di Borsellino

Gli angeli di Borsellino (engelsk: The Angels of Borsellino) er en film fra 2003, skrevet og instrueret af den italienske instruktør Rocco Cesareo.

Plot 
Emanuela er hyret som politibodyguard for dommeren Paolo Borsellino. I filmen snakker hun om sit arbejde og frygt i de 57 dage (fra 13. maj til 19. juli 1992) hvor mordet på Giovanni Falcone og mordet på Borsellino fandt sted.

Eksterne henvisninger

Kilder 

Italienske film fra 2003
Film i sort-hvid
Dramafilm fra Italien
Italiensksprogede film
Mathias Käki Jørgensen

Mathias Käki Jørgensen (født 8. august 1994 i Frederikshavn) er en dansk skuespiller. Han medvirker i serien Norskov, hvor han her spiller den unge ishockeyspiller, Oliver Bondesen og i serien Sommerdahl, hvor han spiller politibetjenten Benjamin Vestergård.

Han deltog i Vild med dans i 2016, hvor han dansede med Mille Funk. De endte på en femteplads. De er efter programmet blevet kærester.

Mathias Jørgensen har tidligere spillet ishockey for Frederikshavn White Hawks i 1. division.

Referencer

Eksterne henvisninger 
 

Personer fra Frederikshavn 
Skuespillere fra Danmark
Grovkøkken

Et grovkøkken er et rum eller en del af et rum, der anvendes til det grovere køkkenarbejde såsom partering af dyr og rensning af grove grøntsager.
 
Køkken
Pietralata

Pietralata er en spillefilm fra 2008, skrevet og instrueret af den italienske instruktør Gianni Leacche.

Filmen handler om en protestaktion mod den moderne filmindustri. Den blev optaget i 2007 i bydelen Pietralata i den østlige del af Rom.

Plot

Kilder

Eksterne henvisninger 
 

Italienske film fra 2008
Film i sort-hvid

Dramafilm fra Italien
Italiensksprogede film
Børneradio

Børneradio var et radioprogram på DR P3, der blev sendt kl. 15-16 på hverdage fra starten af 1980'erne til 2003.

Programmets målgruppe var de 9-13-årige. Indholdet var en blanding af underholdning, telefonquizzer, gæster i studiet, debat og føjletoner, bl.a. Wikke & Rasmussens radiotegneserie Pas på varerne, Arne! og historiske fortællinger oplæst af Carsten Overskov.

Tonen var frejdig uden løftede pegefingre. Det kom bl.a. til udtryk ved programmets slogan “rimlig rar, rimlig rå”, og programmets hjemmesideadresse, www.dr.dk/idiot.

Blandt værterne gennem tiden var Pia Røn, Lars le Dous, Oliver Zahle, Peter Engell, Sara Bro og Peter Amelung. Desuden har der været sketcher af bl.a. Anders Matthesen, Bossy Bo, Esben Pretzmann og Rune Tolsgaard.

I 1996 udgav programmet albummet Rimlig rar, rimlig rå med musik af danske hiphop- og alternativ rock-bands. I 2000 udgav Anders Matthesen albummet Hva' snakker du om? – Den ka' byttes Vol. 1 baseret på sine ugentlige satireindslag i programmet.

Diskografi 
 Rimlig rar, rimlig rå (1996)

Referencer 

Radioprogrammer fra Danmark
Ophørt i 2003
Harlekinsæl

Harlekinsælen (Histriophoca fasciata) er en mellemstor ægte sæl, der lever i det nordlige Stillehav, især Beringshavet og det Okhotske Hav, hvor den om vinteren findes i pakisen. De voksne sæler, især hannerne, er umiskendelige med to hvide striber og to hvide ringe på den mørkebrune eller sorte baggrund.

Kilder/Henvisninger 

Ægte sæler
Nordamerikas fauna
Arktis' fauna
Syrien ved sommer-OL 2016

Syrien deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Tadsjikistan ved sommer-OL 2016

Tadsjikistan deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Tanzania ved sommer-OL 2016

Tanzania deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Togo ved sommer-OL 2016

Togo deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016
Cecilie Uttrup Ludwig

Cecilie Uttrup Ludwig (født 23. august 1995) er en dansk professionel cykelrytter, der kører for . Hun har tidligere kørt for Team BMS BIRN (2016) og Team Rytger. I 2017 skiftede hun til Cervélo-Bigla Pro Cycling. Som juniorcykelrytter, deltog hun ved VM i landevejscykling 2012 og i 2013. Hun vandt det danske mesterskab i enkeltstart i 2016, 2017 og i 2018. Hun har derudover vundet det danske mesterskab i linjeløb i 2022 samt VM-bronze i linjeløbet 2023.

Meritter 

2012
2. plads  i juniordamernes enkeltstart ved VM i landevejscykling 2012

2016
  Dansk mester i enkeltstart
1. plads i klassementet i Tour de Feminin-O cenu Českého Švýcarska
1. plads i 1. etape og 5
1. plads i bjergklassifikationen i Ladies Tour of Norway

2017
  Dansk mester i enkeltstart
1  Ungdomskonkurrencen i UCI Women's World Tour
 1. plads i klassementet i Semana Ciclista Valenciana
1.  Ungdomskonkurrencen
 3. plads i Trofeo Alfredo Binda-Comune di Cittiglio''
1. plads  Ungdomskonkurrencen Giro Rosa 2017
1. plads  Ungdomskonkurrencen Giro della Toscana Int. Femminile – Memorial Michela Fanini

2018
  Dansk mester i enkeltstart
4. plads La course by Le Tour de France
6. plads samlet Giro Rosa

2019
1. plads Grand Prix de Plumelec-Morbihan Dames
3. plads Trofeo Alfredo Binda
3. plads Flandern Rundt
3. plads La Course by Le Tour de France

2020
1. plads Giro dell’Emilia Internazionale Donne Elite
4. plads samlet Giro Rosa
1. plads  Bjergkonkurrencen Giro Rosa

2022
  Dansk mester i linjeløb
 1. plads, 3. etape af Tour de France Femmes
  1. plads i Tour of Scandinavia
 Vinder af 5. etape
 5. plads, Ceratizit Challenge by La Vuelta

2023
 1. plads, Giro dell'Emilia Internazionale Donne Elite
 2. plads samlet i Tour of Scandinavia
1. plads, 2. og 5. etape
1. plads  Pointkonkurrencen
 2. plads, DM i enkeltstart for eliten
 3. plads, Strade Bianche
 3. plads, VM i linjeløb

Referencer

Eksterne henvisninger 

 
 

Kvindelige cykelryttere fra Danmark
Personer fra Herlev
Deltagere for Danmark ved sommer-OL 2020
Cykelryttere ved sommer-OL 2020
Rudolf 3. af Burgund

Rudolf 3. af Burgund, kaldet Rudolf den Dovne (; ), (971 – 6. september 1032) var den sidste konge af det uafhængige kongerige Burgund fra 993 til 1032. Han var søn af Konrad af Burgund og det sidste mandlige medlem af det ældre welfiske hus.

Rudolfs regeringstid var præget af turbulens. Da Rudolf ikke havde arvinger, udnævnte han kejser Konrad 2. af det tysk-romerske rige som arving til sit kongerige, til trods for tidligere uoverensstemmelser mellem de to. Konrad måtte dog med hærmagt tvinge de burgundiske vasaller til at anerkende ham som konge, og lod sig gentagne gange krone med den burgundiske kongekrone, men Burgund kom dog kun til at stå i en meget løs forbindelse med det tysk-romerske rige og kom i de nærmest følgende århundreder helt bort fra dette.

Konger af Burgund
Personer i 1000-tallet
Personer fra middelalderen
Ferdinand Emanuel Levison

Ferdinand Emanuel Levison (født 9. november 1843 i København, død 27. juni 1907) var en dansk hygiejniker. 

Levison blev cand. med. 1868 og  Dr. med. 1873 med afhandlingen Om Fostervandet og den abnorme Forøgelse af dettes Mængde. Han var reservemedikus ved Frederiks Hospital 1872—75 og praktiserede derefter i København, hvor han 1887 blev kredslæge. Han kæmpede ivrigt for indførelsen af ligbrænding i Danmark og nåede, efter at han 1881 havde stiftet "Foreningen for Ligbrænding" og været dens formand fra 1884, en international berømmelse i denne henseende, så at han blev æresmedlem af en stor del udenlandske foreninger af lignende art. Levison var borgerrepræsentant 1905—07.

Kilder

Eksterne henvisninger 
 

Hygiejnikere
Læger fra Danmark
Medlemmer af Københavns Borgerrepræsentation i 1900-tallet
Danskere i 1800-tallet
Danskere i 1900-tallet
Personer fra København
Institut supérieur international du parfum, de la cosmétique et de l'aromatique alimentaire

Institut supérieur international du parfum, de la cosmétique et de l'aromatique alimentaire (ISIPCA) er en fransk skole. Sammen med Université de Versailles-Saint-Quentin-en-Yvelines tilbyder skolen bachelorgrad-program og mastergrad-program.

Skolen blev oprettet i 1970 - Institut supérieur international du parfum (ISIP). 1984 var navnet, Institut supérieur international du parfum, de la cosmétique et de l'aromatique alimentaire, og har i dag omkring 500 studerende.

Noter 

Uddannelsesinstitutioner i Frankrig
Tekniske universiteter
Sagittale sulcus

Den indre overflade af squama frontalis på pandebenet er konkav og præsenterer i den øvre den af den midterste linje en vertikal rille, den sagittale sulcus, kanterne på hvilke der mødes under for at danne en kam, den frontale kam.

Den er også en del af issebenet og nakkebenet.

Referencer 

Hovedets anatomi
Ladies Tour of Norway 2015

Ladies Tour of Norway 2015 var anden udgave af Ladies Tour of Norway, et cykelløb for kvinder i Halden, som er klassificeret 2.2 af UCI. Løbet blev vundet af Boels-Dolmans-rytteren Megan Guarnier fra USA. Danske Amalie Dideriksen vandt ungdomstrøjen.

Hold 
  Alé-Cipollini
  Bigla
  Boels-Dolmans
  Hitec Products
  Liv-Plantur
  Orica-AIS
  Rabo-Liv
  Rytger
  Wiggle-Honda
  Team BMS BIRN

Etaperne

Etaperesultater

350 Criterium 
14. august 2015 – Halden til Halden,

1. etape 
15. august 2015 – Strømstad til Halden,

2. etape 
16. august 2015 – Halden til Halden,

Trøjerne dag for dag

Resultater

Referencer 

2015
Cykelløb i 2015
Thailand ved sommer-OL 2016

Thailand deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Medaljevinderne

Referencer 

Lande ved sommer-OL 2016
2016
Turkmenistan ved sommer-OL 2016

Turkmenistan deltog ved Sommer-OL 2016 i Rio de Janeiro som blev arrangeret i perioden 5. august til 21. august 2016.

Medaljer

Referencer 

Lande ved sommer-OL 2016
2016